laion/Wikipedia-Exotic huggingface dataset:
თუთუბო (გვარი)

თუთუბო (ლათ. Rhus) — ფოთოლმცვივანი, იშვიათად მარადმწვანე ხეებისა და ბუჩქების გვარი თუთუბოსებრთა ოჯახისა. აქვს პატარა ერთ- ან ორსქესიანი ყვავილი, წითელი კურკიანა ნაყოფი. გვარის 150-მდე სახეობა გავრცელებულია სუბტროპიკულ და ნაწილობრივ ტროპიკული ჰავის ზონებში. საქართველოში ფართოდ არის გავრცელებული თუთუბოს ერთი სახეობა Rhus coriaria, რომელიც ველურად იზრდება. თუთუბო პატარა ხე ან ბუჩქია. გვხვდება ზღვის დონიდან 1000 მ-მდე, მშრალ ქვიან ფერდობებზე და გამეჩხერებულ ბუჩქნარებში. მისი ფოთლები და ნორჩი ყლორტი შეიცავს მთრიმლავ ნივთიერებებს. ფოთლების, ღეროს ქერქისა და ნაყოფისაგან მიიღება სხვადასხვა ფერის საღებავი. ნაყოფს მომჟავო გემო აქვს და საჭმლის საკაზმად იხმარება. მრავლდება თესლით და ფესვის ამონაყარით. თუთუბოს ზოგიერთი სახეობის მერქანი, ფოთოლი და ნაყოფი შეიცავს ტოქსიკურ ნივთიერებებს. საქართველოში კულტივირებულია რამდენიმე უცხოური სახეობა. თუთუბო (Rhus coriaria Gerbersumach) ქართული საბჭოთა ენციკლოპედია, ტ. 5, თბ., 1980. — გვ. 7.
ედუარდ ჯანელიძე

ედუარდ ჯანელიძე (დ. 12 მარტი, 1936) — ქართველი პოლიტიკოსი. დაამთავრა საქართველოს ზოოტექნიკურ-სავეტერინარო სასწავლო-კვლევითი ინსტიტუტი. 1965 წლიდან იყო საქართველოს რესპუბლიკის ზოოტექნიკურ-სავეტერინარო სასწავლო-კვლევითი ინსტიტუტის უფროსი ლაბორანტი, უმცროსი მეცნიერ-თანამშრომელი, 1969 წლიდან ასისტენტი, უფროსი მასწავლებელი, 1980 წლიდან განყოფილების გამგე. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“. ედუარდ ჯანელიძე — საქართველოს პარლამენტის ოფიციალური საიტი
თამაზ ჯანელიძე

თამაზ ჯანელიძე (დ. 7 ნოემბერი, 1926, თბილისი — გ. 9 დეკემბერი, 2015) — ქართველი გეოლოგი, თანამდებობის პირი, მეცნიერი. 1949 წელს დაამთავრა საქართველოს პოლიტექნიკური ინსტიტუტის სამთო-გეოლოგიური ფაკულტეტი. 1952-1960 წლებში იყო კომკავშირულ და პარტიულ სამუშაოზე. 1960-1972 წლებში იყო საქართველოს რესპუბლიკის მეცნიერებათა აკადემიის გეოლოგიის ინსტიტუტის უფროსი, წამყვანი ინჟინერი, უმცროსი მეცნიერ-თანამშრომელი, 1973 წელს იყო თბილისის სახალხო დეპუტატთა საქალაქო საბჭოს აღმასკომის თავმჯდომარე, 1974 წლიდან კი სსრ კავშირის გეოლოგიის სამინისტროს კავკასიის მინერალური ნედლეულის ინსტიტუტის დირექტორის მოადგილე, დირექტორი. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი საარჩევნო ბლოკი „საქართველოს ერთიანი კომუნისტური პარტიიდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). თამაზ ჯანელიძე — საქართველოს ბიოგრაფიული ლექსიკონი თამაზ ჯანელიძე — საქართველოს პარლამენტის ოფიციალური საიტი
თეიმურაზ ჯანელიძე

თეიმურაზ ჯანელიძე (დ. 20 სექტემბერი, 1944) გ. 2005 წ )— ქართველი მუსიკოსი. დაამთავრა თბილისის ვანო სარაჯიშვილის სახელობის სახელმწიფო კონსერვატორია. 1963 წლიდან იყო რუსთავის სამუსიკო სკოლისა და სასწავლებლის პედაგოგი, აჭარის სიმღერისა და ცეკვის სახელმწიფო ანსამბლის მომღერალი, სალიბაურის სკოლა-ინტერნატის პედაგოგი, თბილისის ორთაჭალის რაიონის განათლების გამყოფილების მეთოდისტი, საქართველოს კამერული გუნდის მთავარი ქორმეისტერი. საქართველოს ჰელსინკის კავშირის რუსთავის საქალაქო განყოფილების თავმჯდომარე. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). თეიმურაზ ჯანელიძე — საქართველოს პარლამენტის ოფიციალური საიტი
მსხვილი რუხი ბატი

მსხვილი რუხი ბატი — ბატის ფართოდ გავრცელებული სამამულო ჯიში. ჩამოყალიბდა ორი პოპულაციის სახით: უკრაინის მეფრინველეობის სამეცნიერო-კვლევით ინსტიტუტში (ბორკიული ტიპი) და ტამბოვის ოლქის მეფრინველეობის სანაშენე ქარხანაში „არჟენკა“ (ტამბოვურ-სტეპური ტიპი). ორივე პოპულაცია გამოყვანილია რომნიული და ტულუზური ჯიშების შეჯვარებით და პროდუქტიულობის ნიშნების მიხედვით გადარჩევით. რუსეთის სახელმწიფო რეესტრში შეიტანეს 1993 წელს. გამოირჩევა სხეულის მკვრივი აგებულებით. მამლის ცოცხალი მასაა 7,0–8,0 კგ, დედლისა — 6,0–7,0 კგ. ტანი მასიურია; ზურგი ფართო, სწორი; მუცელზე აქვს კანის 2 ნაკეცი; კისერი სქელი და საშუალო სიგრძის. შეფერილია რუხად; ზურგსა და ფრთებზე ქერცლისებრი ნახატი აქვს; მუცელი და კუდის ბუმბულების ბოლოები თეთრია; ნისკარტი და ფეხები ნარინჯისფერი. კვერცხის მასა 180–190 გრამია, ნაჭუჭი თეთრი. მეკვერცხულობა — 38–42 ცალი წელიწადში, კვერცხის განაყოფიერების მაჩვენებელი 80–85%, გამოჩეკისა — 68–73%. 9 კვირის მოზარდეული 3,7–4,0 კგ-ს იწონის. ჯიში გავრცელებულია რუსეთსა და უკრაინაში; რუსეთში ყველაზე მეტად — ცენტრალურ და სამხრეთ რაიონებში; პროდუქტიულობის დასაცავად სანაშენე სამუშაოები მიმდინარეობს ქარხანაში „არჟენკა“. ↑ Ройтер Я. С. КРУПНЫЕ СЕРЫЕ ГУСИ // Большая российская энциклопедия. т. 16. — М., 2010. — стр. 129.
შოთა მიშველიძე

შოთა მიშველიძე (დ. 18 ოქტომბერი, 1994, ქუთაისი) — ქართველი სპორტმენი (ძალოსნობა), 23 წლამდელებს შორის ევროპის ჩემპიონატის გამარჯვებული (2016, ეილატი, ისრაელი, 62 კგ), ევროპის ჩემპიონატის გამარჯვებული (2019, ბათუმი, საქართველო, 61 კგ). შოთა მიშველიძე დაარქივებული 2020-06-27 საიტზე Wayback Machine. — ქართული სპორტი
თორნიკე ნანიკაშვილი

თორნიკე ნანიკაშვილი (დ. უცნობია, ტყიბული) — ქართველი სპორტსმენი (უშუ), ევროპის ჩემპიონატის გამარჯვებული (2017, თბილისი, საქართველო), საერთაშორისო ტურნირის „ევრაზიის თასი“ გამარჯვებული (2018, ერევანი, სომხეთი, 65 კგ). თორნიკე ნანიკაშვილი დაარქივებული 2020-06-28 საიტზე Wayback Machine. — ქართული სპორტი
ბელა პლიევა

ბელა პლიევა (დ. უცნობია) — ქართველი სპორტსმენი (მკლავჭიდი), ევროპის ჩემპიონატის გამარჯვებული (2019, ლატრაკი, საბერძნეთი, 55 კგ), მსოფლიო ჩემპიონატის ვერცხლის პრიზიორი (2019, კონსტანცა, რუმინეთი, 60 კგ). ბელა პლიევა — ქართული სპორტი დაარქივებული 2020-06-26 საიტზე Wayback Machine.
თამაზ საღლიანი

თამაზ საღლიანი (დ. უცნობია) — ქართველი სპორტსმენი (მკლავჭიდი), ევროპის ჩემპიონატის გამარჯვებული (1994, თელ ავივი, ისრაელი, 75 კგ), ევროპის ჩემპიონატის გამარჯვებული (1993, ლონდონი, დიდი ბრიტანეთი, 70 კგ). თამაზ საღლიანი დაარქივებული 2020-06-29 საიტზე Wayback Machine. — ქართული სპორტი
ნიკა ჩიტიშვილი

ნიკა ჩიტიშვილი (დ. ?) — ქართველი სპორტსმენი (უშუ), ახალგაზრდებს შორის საერთაშორისო ტურნირის „ევრაზიის თასი“ გამარჯვებული (2018, ერევანი, სომხეთი, 75 კგ), ახალგაზრდებს შორის საერთაშორისო ტურნირის გამარჯვებული (2018, მოსკოვი, რუსეთი, 75 კგ). ნიკა ჩიტიშვილი დაარქივებული 2020-06-26 საიტზე Wayback Machine. — ქართული სპორტი
ბაჩანა ყაზარაშვილი

ბაჩანა ყაზარაშვილი (დ. უცნობია) — ქართველი სპორტსმენი (მკლავჭიდი), ჭაბუკებს შორის ევროპის ჩემპიონატის გამარჯვებული (2019, ლატრაკი, საბერძნეთი, 60 კგ), ჭაბუკებს შორის მსოფლიო ჩემპიონატის ვერცხლის პრიზიორი (2019, კონსტანცა, რუმინეთი, 60 კგ). ბაჩანა ყაზარაშვილი — ქართული სპორტი დაარქივებული 2020-06-28 საიტზე Wayback Machine.
მიხეილ წიკლაური

მიხეილ წიკლაური (დ. ?) — ქართველი სპორტსმენი (კონტაქტური კარატე), მსოფლიო ჩემპიონატის ვერცხლის პრიზიორი (2017, ასტანა, ყაზახეთი, 70 კგ), ევროპის ჩემპიონატის გამარჯვებული (2019, ვილნიუსი, ლიეტუვა, 75 კგ). მიხეილ წიკლაური დაარქივებული 2020-06-26 საიტზე Wayback Machine. — ქართული სპორტი
ედიშერ ჯანჯულია

ედიშერ ჯანჯულია (დ. 19 ნოემბერი, 1960) — ქართველი პოლიტიკოსი. დაამთავრა თბილისის ივანე ჯავახიშვილის სახელობის სახელმწიფო უნივერსიტეტი. 1990–1991 წლებში იყო საქართველოს დემოგრაფიული საზოგადოების ცხუმ-აფხაზეთის სადროშოს გალის რეგიონული ორგანიზაციის თავმჯდომარე. 1991 წლის 11 თებერვალს საქართველოს რესპუბლიკის პრეზიდენტის ბრძანებით დაინიშნა გალის რაიონის პრეფექტად. 1990–1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). ედიშერ ჯანჯულია — საქართველოს პარლამენტის ოფიციალური საიტი ↑ ჯგუბურია ზ., ოქუმის სკოლა — 170, თბ., 2021. — გვ. 30, ISBN 978-9941-8-3206-2.
ბადრი ჯაფარიძე

ბადრი ჯაფარიძე (დ. 10 ივლისი, 1960, ქუთაისი) — ქართველი ბიზნესმენი, პოლიტიკოსი. 1982 წელს დაამთავრა თბილისის სახელმწიფო უნივერსიტეტის ფილოსოფია-ფსიქოლოგიის ფაკულტეტი, ხოლო 1985 წელს მოსკოვის ლომონოსოვის სახელობის სახელმწიფო უნივერსიტეტის ფსიქოლოგიის ფაკულტეტის ასპირანტურა. 1985 წლიდან იყო თბილისის ივანე ჯავახიშვილის სახელობის სახელმწიფო უნივერსიტეტის შრომისა და საინჟინრო ფსიქოლოგიის კათედრის ლაბორანტი, უმცროსი მეცნიერ-თანამშრომელი, მეცნიერ-თანამშრომელი. 1990 - 1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი (ონის მაჟორიტარი), ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). 1992 - 2019 წლებში იყო „თი-ბი-სი“ ბანკის სამეთვალყურეო საბჭოს თავმჯდომარის მოადგილე, 1995-2019 წლებში დირექტორატის წევრი. 2004 წლიდან ამერიკის სავაჭრო პალატის დირექტორატის წევრი. გამოქვეყნებული აქვს 10 სამეცნიერო ნაშრომი. 2020 წლიდან არის პოლიტიკური გაერთიანება „ლელოს“ გენერალური მდივანი. საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ლელო საქართველოსთვის“. 2022 წლის 15 თებერვალს ბადრი ჯაფარიძეს შეუწყვიტეს სადეპუტატო უფლებამოსილება, რის მიზეზიც გახდა სასამართლოს გამამტყუნებელი გადაწყვეტილება. ბადრი ჯაფარიძე — საქართველოს ბიოგრაფიული ლექსიკონი ბადრი ჯაფარიძე — საქართველოს პარლამენტის ოფიციალური საიტი ↑ ცენტრალურმა საარჩევნო კომისიამ საქართველოს პარლამენტის 2020 წლის 31 ოქტომბრის არჩევნები შეაჯამა. ცესკო (2020-12-03). დაარქივებულია ორიგინალიდან — 2020-12-15. ციტირების თარიღი: 5 დეკემბერი, 2020. ↑ პარლამენტმა კახა კუჭავას, ბადრი ჯაფარიძეს, შალვა ნათელაშვილსა და ელენე ხოშტარიას სადეპუტატო უფლებამოსილება შეუწყვიტა
ბუხულა ჯაფარიძე

ბუხულა ჯაფარიძე (დ. 27 ივლისი, 1942, მესტია — გ. 21 დეკემბერი, 1990) — ქართველი ინჟინერი. დაამთავრა საქართველოს პოლიტექნიკური ინსტიტუტი. 1968-1970 წლებში იყო ჭიათურმარგანტრესტის ახალი ითხვისის მაღაროთა სამმართველოს ინჟინერ-ელექტრომექანიკოსი, ინჟინერი, 1970-1973 წლებში მესტიის ელქსელების ექსპლუატაციის ინჟინერი, მთავარი ინჟინერი, 1973-1990 წლებში კი მესტიის ელქსელების დირექტორი. 1990 წელს იყო საქართველოს რესპუბლიკის პირველი მოწვევის უზენაესი საბჭოს წევრი. ბუხულა ჯაფარიძე — ბიბლიოვიკი ბუხულა ჯაფარიძე — საქართველოს პარლამენტის ოფიციალური საიტი
ვიტალი ჯაში

ვიტალი ჯაში (დ. 31 მაისი, 1940) — ქართველი პოლიტიკოსი. დაამთავრა თბილისის ივანე ჯავახიშვილის სახელობის სახელმწიფო უნივერსიტეტი. 1970-1974 წლებში იყო ამავე უნივერსიტეტის, თბილისის სამხატვრო აკადემიის, თბილისის საბჭოთა ვაჭრობის ტექნიკუმის პედაგოგი, 1974-1985 წლებში მუშაობდა წარმოების სხვადასხვა სფეროში, 1985-1990 წლებში მუშაობდა თბილისის სამრეწველო ეკონომიკურ ტექნიკუმში. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი. ვიტალი ჯაში — საქართველოს პარლამენტის ოფიციალური საიტი
ბონდო ჯიქია

ბონდო ჯიქია (დ. 5 დეკემბერი, 1938, სოფ. ჭაქვინჯი, ახლანდ. ზუგდიდის მუნიციპალიტეტი) — ქართველი თანამდებობის პირი, ინჟინერი. 1961 წელს დაამთავრა საქართველოს სუბტროპიკული მეურნეობის ინსტიტუტი. 1961-1964 წლებში იყო „საქსოფლტექნიკის“ ზუგდიდის რაიონული გაერთიანების ინჟინერ-მექანიკოსი, მმართველის მოადგილე, ენგურის ქაღალდკომბინატის სატრანსპორტო განყოფილების გამგე. 1988-1989 წლებში იყო კომუნისტური პარტიის ცენტრალური კომიტეტის სოფლის მეურნეობისა და კვების მრეწველობის განყოფილების გამგე. სამეგრელოს ყოფილი გუბერნატორი. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი საარჩევნო ბლოკი „საქართველოს ერთიანი კომუნისტური პარტიიდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). ბონდო ჯიქია — საქართველოს ბიოგრაფიული ლექსიკონი ბონდო ჯიქია — საქართველოს პარლამენტის ოფიციალური საიტი
ვლადიმერ ჯოლოგუა

ვლადიმერ ჯოლოგუა (დ. 27 აგვისტო, 1938, სოხუმი — გ. 20 მაისი, 2012) — ქართველი პოლიტიკოსი. დაამთავრა საქართველოს სუბტროპიკული მეურნეობის ინსტიტუტი. სხვადასხვა დროს გაგრის რაიონული გაზეთის კორექტორი, ლიტმუშაკი, საოკეანო ტრაილერის მეზღვაური, გაგრის რადიომაუწყებლობის კორესპონდენტი-ორგანიზატორი, საქართველოს მწერალთა კავშირის წევრი. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“, საქართველოს ჰელსინკის კავშირი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). 'ვლადიმერ ჯოლოგუა — საქართველოს პარლამენტის ოფიციალური საიტი
მიხეილ ჯორჯიაშვილი

მიხეილ ჯორჯიაშვილი (დ. 15 მაისი, 1949, სოფ. ჯორჯიაშვილი, ახლანდ. თეთრიწყაროს მუნიციპალიტეტი — გ. 3 დეკემბერი, 2014) — ქართველი პოლიტიკური მოღვაწე. დაამთავრა საქართველოს სასოფლო-სამეურნეო ინსტიტუტი. 1966-1974 წლებში იყო საქართველოს კომპარტიის თეთრი წყაროს რაიკომის საორგანიზაციო განყოფილების ინსტრუქტორი, საერთო განყოფილების გამგე, 1977-1981 წლებში იყო სახალხო კონტროლის რაიონული კომიტეტის თავმჯდომარე, 1982-1990 წლებში თეთრი წყაროს მეცხოველეობის საბჭოთა მეურნეობის დირექტორი, 1990 წლიდან საქართველოს კომუნისტური პარტიის თეთრი წყაროს რაიკომის პირველი მდივანი.1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). მიხეილ ჯორჯიაშვილი — საქართველოს პარლამენტის ოფიციალური საიტი
სარა ჰეგაზი

სარა ჰეგაზი (არაბ. سارة حجازي; დ. 1989, ეგვიპტე — გ. 13 ივნისი, 2020, ტორონტო, ონტარიო, კანადა) — ეგვიპტელი ლესბოსელი აქტივისტი. 2017 წელს, კაიროში გამართული კონცერტის დროს მის მიერ აღმართული ფერადი დროშის (ლგბტ თემის დროშა) გამო, ის დააპატიმრეს და სამი თვის მანძილზე აწამებდნენ. ჰეგაზი, ეგვიპტის ციხეში წამების შედეგად, პოსტტრავმული სტრესული აშლილობის დიაგნოზით ცხოვრობდა. ციხიდან გათავისუფლების შემდეგ, მას კანადაში თავშესაფარი მიეცა. ↑ After Crackdown, Egypt's LGBT Community Contemplates 'Dark Future' en. ციტირების თარიღი: 2020-06-14 ↑ Noury, Riccardo. (2020-06-15) In memoria di Sara Higazy - Focus On Africa - it-IT. ციტირების თარიღი: 2020-06-16 ↑ القضاء المصري يفرج بكفالة عن شاب وشابة لوحا بعلم يرمز الى المثليين ar. ციტირების თარიღი: 2020-06-26 ↑ Ghitis, Frida. The shocking US vote not to condemn the death penalty for LGBT people. ციტირების თარიღი: 2020-06-14 ↑ Aboulenein, Ahmed. Woman imprisoned and beaten for waving rainbow flag as Egypt cracks down on gay rights. დაარქივებულია ორიგინალიდან — 2020-06-14. ციტირების თარიღი: 2020-06-14 ↑ Boisvert, Nick. (2020-06-16) LGBTQ activist Sarah Hegazi, exiled in Canada after torture in Egypt, dead at 30. ციტირების თარიღი: 2020-06-17 ↑ Egyptian LGBT rights activist dies by suicide in Canada after 'failing to survive'. ციტირების თარიღი: 2020-06-14 ↑ admin. (2020-06-14) Sarah Hegazy: Reports of the suicide of an Egyptian activist in gay rights in Canada en-US. დაარქივებულია ორიგინალიდან — 2021-01-30. ციტირების თარიღი: 2020-06-14 ↑ Egyptian LGBTQI+ Activist Sara Hegazy Dies Aged 30 in Canada en-US (2020-06-14). ციტირების თარიღი: 2020-06-15 ↑ Walsh, Declan (2020-06-15). „Arrested for Waving Rainbow Flag, a Gay Egyptian Takes Her Life“. The New York Times. ციტირების თარიღი: 2020-06-17.
გივი აბალაკი

გივი აბალაკი (დ. 9 ნოემბერი, 1936, სოფელი ბერბუკი, ახლანდ. გორის მუნიციპალიტეტი) — ქართველი პოლიტიკოსი, სოფლის მეურნეობის მუშაკი. 1964 წელს დაამთავრა საქართველოს სახელმწიფო სასოფლო-სამეურნეო ინსტიტუტის მექანიზაციის ფაკულტეტი. 1964-1992 წლებში მუშაობდა პარტიულ და სამეურნეო თანამდებობებზე. 1992-1995 წლებში იყო საქართველოს მე-3 მოწვევის პარლამენტის წევრი (გორის მაჟორიტარი), საარჩევნო ბლოკი „ეროვნულ-დემოკრატიული პარტია“. გივი აბალაკი — საქართველოს ბიოგრაფიული ლექსიკონი გივი აბალაკი — საქართველოს პარლამენტის ოფიციალური საიტი
ინგუშა აბესაძე

ინგუშა აბესაძე (დ. 12 აპრილი, 1939, სოფ. მუხურა, ახლანდ. ტყიბულის მუნიციპალიტეტი) — ქართველი ისტორიკოსი, პოლიტიკოსი. 1971 წელს დაამთავრა ჩრდილო ოსეთის სახელმწიფო უნივერსიტეტის ისტორიის ფაკულტეტი. 1958-1962 წლებში მუშაობდა სამეურნეო თანამდებობებზე. 1992-1995 წლებში იყო საქართველოს მე-3 მოწვევის პარლამენტის წევრი (წყალტუბოს მაჟორიტარი). იყო ჯანმრთელობის დაცვის კომისიის, ეკონომიკურ საკითხთა კომისიის წევრი. ინგუშა აბესაძე — საქართველოს ბიოგრაფიული ლექსიკონი ინგუშა აბესაძე — საქართველოს პარლამენტის ოფიციალური საიტი
ჯემალ ადამია

ჯემალ ადამია (დ. 17 ივლისი, 1939, ფოთი — გ. 9 დეკემბერი, 2009) — ქართველი იურისტი, პოლიტიკოსი. 1964 წელს დაამთავრა თბილისის სახელმწიფო უნივერსიტეტის იურიდიული ფაკულტეტი. მუშაობდა შინაგან საქმეთა სამინისტროს და სასამართლოს სისტემაში სხვადასხვა თანამდებობებზე. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „დემოკრატიული პარტია“. იურიდიულ საქმეთა კომიტეტის წევრი. 1996-1999 წლებში იყო მარნეულის რაიონის მოსამართლე. ჯემალ ადამია — საქართველოს ბიოგრაფიული ლექსიკონი ჯემალ ადამია — საქართველოს პარლამენტის ოფიციალური საიტი
ვალერიან ადვაძე

ვალერიან ადვაძე (დ. 17 თებერვალი, 1931, სოფელი პტენა, ახლანდ. ახალქალაქის მუნიციპალიტეტი — გ. 14 მარტი, 2013, თბილისი) — ქართველი ეკონომისტი, თანამდებობის პირი, მეცნიერი, პოლიტიკოსი. ეკონომიკურ მეცნიერებათა დოქტორი (1970), პროფესორი (1973), საქართველოს პრეზიდენტობის კანდიდატი (1991). 1953 წელს დაამთავრა ი. სტალინის სახელობის თბილისის სახელმწიფო უნივერსიტეტის ეკონომიკის ფაკულტეტი. 1953–1956 წლებში სწავლობდა თბილისის სახელმწიფო უნივერსიტეტის ასპირანტურაში. 1956–1988 წლებში მუშაობდა თბილისის სახელმწიფო უნივერსიტეტში ეკონომიკის ფაკულტეტზე ასისტენტის, უფროსი მასწავლებლის, დოცენტის, პროფესორის და სახალხო მეურნეობის ისტორიისა და ეკონომიკური მოძღვრების ისტორიის კათედრის გამგედ. ერთდროულად 1978 წლიდან იყო საქართველოს სახელმწიფო საგეგმო კომიტეტთან არსებული ეკონომიკური დაგეგმვისა და მართვის სამეცნიერო–კვლევითი ინსტიტუტის დირექტორის მოადგილე, 1988 წლიდან დირექტორი. ხელმძღვანელობდა თბილისის სახელმწიფო უნივერსიტეტში ეკონომიკურ მეცნიერებათა დოქტორის ხარისხის მიმნიჭებელ სპეციალურ საბჭოს. კვლევის ძირითადი სფერო იყო საქართველოს ეკონომიკა: მისი ომის შემდგომი განვითარება, პრობლემები, პერსპექტივები, მსოფლიოს ქვეყნების ეკონომიკის ისტორიის საკითხები. აქტიურად მონაწილეობდა რესპუბლიკის საზოგადოების პოლიტიკურ ცხოვრებაში. 1992 წლიდან იყო საქართველოს რესპუბლიკის ეკონომიკის სამეცნიერო–კვლევითი ინსტიტუტის დირექტორი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ეროვნული თანხმობის და აღორძინების გაერთიანება“. ვალერიან ადვაძე — საქართველოს ბიოგრაფიული ლექსიკონი ვალერიან ადვაძე — საქართველოს პარლამენტის ოფიციალური საიტი
ფერდინანდ ალეხსანიანი

ფერდინანდ ალეხსანიანი (დ. 22 ივლისი, 1958) — ქართველი პოლიტიკოსი. 1992-1995 წლებში იყო საქართველოს მე-3 მოწვევის პარლამენტის წევრი (ახალქალაქის მაჟორიტარი). ფერდინანდ ალეხსანიანი — საქართველოს პარლამენტის ოფიციალური საიტი
მტკვრის ტობი

მტკვრის ტობი (ლათ. Chondrostoma cyri) — თევზი კობრისებრთა ოჯახისა. მისი სხეულის სიგრძეა 21,5–22 სმ, აქვს წაგრძელებული და გვერდებიდან შებრტყელებული ტანი, პატარა თავი, ასევე პატარა, ნახევარმთვარის ფორმის დაბლა განლაგებული პირი. ზურგის ფარფლში 7–8 რბილი სხივია, ანალურში — 9–10. მამალი უფრო ტანადია, მეტად აქვს განვითარებული ზურგისა და ანალური ფარფლები. ზურგი მუქი რუხია, გვერდები ვერცხლისფერი; გვერდითი ხაზის ზემოთ, ტანის გასწვრივ გასდევს მრავალი პიგმენტური წერტილისაგან შემდგარი მუქი ზოლი (ზოგჯერ შეიძლება არც ჰქონდეს). გვერდითა ხაზი შედგება 54–62 ქერცლისაგან. კუდისა და ზურგის ფარფლი რუხია, ბოლოებისკენ უფრო მუქი, დანარჩენი ფარფლები ნარინჯისფერი. ქერცლი წვრილი და ბრჭყვიალაა. გავრცელებულია მდინარე მტკვრის შუა და ზემო წელზე სათავეებამდე, აგრეთვე მის შენაკადებში (მაგ., არაქსის ზემო წელიდან ქვემომდე და წყალშემკრებ აუზში), ჩილდირის ტბაში, ყარსჩაიში. საქართველოში მტკვრის გარდა აღნიშნულია არაგვში, ალაზანში, იორში. გვხვდება სუფთაწყლიან და ქვის გრუნტზე სწრაფი დინების მქონე მდინარეებში, ცუდად იტანს მღვრიე წყალს. ცხოვრობს მცირე ზომის ჯგუფებად, ძირითადად იმყოფება ფსკერზე. იკვებება წყლის მცენარეულობით, დეტრიტითა და ფსკერის უხერხემლოებით. ტოფობის დროს იწევს მდინარის ზემო წელზე. ქვირითს ყრის ქვებზე ჭორომთან ახლოს. ნაყოფიერება უცნობია. ამ სახეობის დაბალი მორფა (მდინარე არაქსიდან) შემდგომში აღწერეს როგორც თერგის ტობი (Chondrostoma leptosoma Berg). ↑ დემეტრაშვილი მ., ქართული საბჭოთა ენციკლოპედია, ტ. 10, თბ., 1986. — გვ. 7. ↑ 2.0 2.1 2.2 2.3 Chondrostoma cyri (Куринский подуст). biotopfish.com. ციტირების თარიღი: 27 ივნისი, 2020. ↑ 3.0 3.1 3.2 3.3 3.4 Куринский подуст. fishbiosystem.ru. ციტირების თარიღი: 27 ივნისი, 2020. ↑ ბუნება და კლიმატი. საგარეჯოს მუნიციპალიტეტის ოფიციალური საიტი. sagarejo.gov.ge. დაარქივებულია ორიგინალიდან — 2020-09-23. ციტირების თარიღი: 27 ივნისი, 2020.
ლევან ჩომახაშვილი

ლევან ჩომახაშვილი (დაბადების თარიღი უცნობია) — ქართველი სპორტსმენი (მკლავჭიდი). ჭაბუკებს შორის მსოფლიო ჩემპიონატის ვერცხლის მედლის მფლობელი (2016, ანთალია, თურქეთი). ჭაბუკებს შორის მსოფლიო ჩემპიონატის ვერცხლის მედალოსანი (2018, ანთალია, თურქეთი). ლევან ჩომახაშვილი დაარქივებული 2020-06-30 საიტზე Wayback Machine. — ქართული სპორტი.
დევეენაანთხევის ეკლესია

დევეენაანთხევის ეკლესია — არქიტექტურული ძეგლი თიანეთის მუნიციპალიტეტის სოფელ დევეენაანთხევის ჩრდილო-აღმოსავლეთით, 0,6 კილომეტრზე. განეკუთვნება გვიანდელ შუა საუკუნეებს. ეკლესია დარბაზულია, ნაგებია რიყის ქვით. ძლიერ დაზიანებულია: შემორჩენილია აღმოსავლეთ კედელი, ჩრდილოეთ კედლის აღმოსავლეთ ნახევარი და სამხრეთ კედლის მცირე ნაწილი. ეკლესია უაფსიდოა, აღმოსავლეთით დასრულებულია სწორი კედლით, რომელშიც ვიწრო სარკმელია გაჭრილი. სამხრეთ და ჩრდილოეთ კედლების აღმოსავლეთ კიდეში თითო მცირე ზომის სწორკუთხა ნიშია. ეკლესიის გარშემო შეიმჩნევა ნაგებობათა ნაშთები. კვიტაშვილი რ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 378.
დორეულების ნასოფლარი

დორეულების ნასოფლარი — არქეოლოგიური ძეგლი თიანეთის მუნიციპალიტეტის სოფელ დორეულების ჩრდილო-აღმოსავლეთით, 1,5 კილომეტრზე. განეკუთვნება შუა საუკუნეებს. ნასოფლარის ტერიტორიაზე დადასტურებულია ათიოდე ნასახლარი ბუდე, რომლებიც განლაგებულია ერთ მწკრივად აღმოსავლეთიდან დასავლეთისკენ. კვიტაშვილი რ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 378.
დულუზაურების მთავარანგელოზთა ეკლესია

დულუზაურების მთავარანგელოზთა ეკლესია — არქიტექტურული ძეგლი თიანეთის მუნიციპალიტეტის სოფელ დულუზაურების სამხრეთ-დასავლეთით, მთის ფერდობზე. განეკუთვნება გვიანდელ შუა საუკუნეებს. ეკლესია დარბაზულია, ნაგებია რიყისა და ნატეხი ქვით. ძლიერ დაზიანებულია: ჩამონგრეულია კამარა და კონქი, კედლები დაახლოებით 2 მეტრ სიმაღლეზეა შემორჩენილი. შესასვლელი დასავლეთ კედელშია. ღრმა, ნახევარწრიული აფსიდის ღერძზე განიერი თაღოვანი სარკმელია. სხვა სარკმელების კვალი არ ჩანს. მოგვიანებით ეკლესიის დარბაზი განივი კედლით ორ ნაწილად გაუყვიათ, რომელშიც სამი თაღოვანი გასასვლელია მოწყობილი. ეკლესიასთან ახლოს, მისგან სამხრეთ-აღმოსავლეთით, XX საუკუნეში აგებული აგურის ოთხწახნაგა სამრეკლო დგას. დვალი, თ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 379.
ევჟენტის ეკლესია

ევჟენტის ეკლესია — არქიტექტურული ძეგლი თიანეთის მუნიციპალიტეტის სოფელ ევჟენტის განაპირას, ჩრდილოეთით. განეკუთვნება გვიანდელ შუა საუკუნეებს. ეკლესია დარბაზულია, ნაგებია სხვადასხვა ზომის რიყისა და ნატეხი ქვით. დაზიანებულია: ჩამოშლილია კამარის დასავლეთ ნახევარი, სახურავის საფარი, გარედან სწორკუთხა, ხოლო შიგნიდან თაღოვანი შესასვლელი სამხრეთ კედლის დასავლეთ ნაწილშია. ნახევარწრიული აფსიდის ღერძზე გაჭრილია თაღოვანი სარკმელი, რომლის ჩრდილოეთით ერთი ნიშია, ხოლო სამხრეთით, ერთიმეორის ზემოთ ორი. სამივე ნიში სწორკუთხაა. ერთი თაღოვანი სარკმელი დასავლეთ კედელშია. აფსიდი დასრულებულია კონქით, რომლის თაღს შეისრუული ფორმა აქვს. შეისრული ფორმისაა კამარაც. ეკლესიას შემოვლებული ჰქონია წრიული გალავანი, რომლისგანაც მცირე ნაწილიღაა შემორჩენილი. ზაქრაძე, ზ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 379.
ვერხველის ნაგებობათა კომპლექსი

ვერხველის ნაგებობათა კომპლექსი — არქიტექტურული ძეგლი თიანეთის მუნიციპალიტეტის სოფელ ვერხველის ჩრდილოეთით, მდინარე ქუსნოს მარჯვენა ნაპირზე. განეკუთვნება გვიანდელ შუა საუკუნეებს. შემორჩენილია დიდი ზომის ნატეხი ქვით ნაშენი წრიული გალავნისა და სხვა ნაგებობათა ნაშთები. გალავნის გარეთ ნატეხი ქვით ნაგები კოშკის ნანგრევებია. შემორჩენილი კედლების სიმაღლე 1,8 მეტრს არ აღემატება. ბაქრაძე ზ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 380.
გაგას ციხე

გაგას ციხე და კოშკი — არქიტექტურული ძეგლი თიანეთის მუნიციპალიტეტის სოფელ ვერხველის ჩრდილოეთით, მდინარე ქუსნოს მარჯვენა ნაპირზე, ტყეში. განეკუთვნება გვიანდელ შუა საუკუნეებს. კოშკი გეგმით თითქმის კვადრატულია, ნაგებია დიდი ზომის ნატეხი ქვით. ძლიერ დაზიანებულია: აღმოსავლეთ კედელი მთლიანად დანგრეულია, დანარჩენი კედლები დაახლოებით ორსართულნახევრის სიმაღეზეა შემორჩენილი. არქიტრავიანი კარი სამხრეთ კედლის აღმოსავლეთ ნაწილშია. კოშკის მახლობლად სხვა ნაგებობათა ნაშთებიცაა. ბაქრაძე ზ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 380.